મહાન વિજ્ઞાની ન્યુટનને એક વાર પૂછવામાં આવ્યું, ‘બ્રહ્માંડ વિશેની આવી અદ્દભુત શોધ તમે કેવી રીતે કરો છો ?’ ત્યારે તેમનો જવાબ હતો કે ‘વિશ્વનાં આ રહસ્યો વિશે મારા અંતઃકરણની સ્થિરતા કરીને આ થાય છે. આ મહાપ્રશ્નો પર હું મારું મન સતત એકાગ્ર કરી રાખું છું, અને પછી પ્રાતઃકાળે જેમ પહેલાં સૂર્યનું પ્રથમ કિરણ અને પછી સંપૂર્ણ પ્રકાશ ફેલાય છે તેમ કુદરતનાં આ સૂક્ષ્મ રહસ્યોની રચના તથા નિયમો મારા અંતઃકરણમાં સ્પષ્ટ થઈ જાય છે.’ આમ જોતાં આપણને સમજાય છે કે વિશ્વના અથવા આપણા જીવનના સૂક્ષ્મ નિયમોને સમજવા હોય તો અંતઃકરણની શુદ્ધિ તથા સૂક્ષ્મતા તો ખરાં જ પણ તેની સ્થિરતા પણ એટલી જ જરૂરી છે. વળી બ્રહ્માંડને ભૂલી જઈએ તો પણ, જીવનમાં સુખ-શાંતિ જોઈતાં હોય તોય તેના મૂળ નિયમો સમજ્યા વિના ચાલે તેવું નથી !